**KÚPNA ZMLUVA**

**Uzavretá podľa § 409 a nasl. Zákona č. 513/1991 Zb. Obchodného zákonníka v znení neskorších predpisov a zákona č. 343/2015 Z.z. o verejnom obstarávaní a o zmene a doplnení niektorých zákonov**

**Článok 1.**

**Zmluvné strany**

|  |
| --- |
| **1.1 Kupujúci:** |
|  Obchodné meno: | **Trenčianska univerzita Alexandra Dubčeka v Trenčíne** |
| Sídlo: | Študentská 2, 911 50 Trenčín |
| IČO: | 31118259 |
| DIČ: | 2021376368 |
| IČ DPH: | SK2021376368 |
| Štatutárny orgán: | Doc. Ing. Jozef Habánik, PhD., rektor |
|  |  |
| Kontaktná osoba: | Ing. Tomáš Hanulík, projektový manažér |
| Tel.: | 0327400183 |
| Email: | tomas.hanulik@tnuni.sk |
| (ďalej len „**Kupujúci**“) |  |

|  |
| --- |
| **1.2 Predávajúci:** |
| Obchodné meno: |  |
| Sídlo: |  |
| IČO: |  |
| DIČ: |  |
| IČ DPH: |  |
| Štatutárny orgán: |  |
|  |  |
| Bankové spojenie: |  |
| č. účtu: |  |
|  |  |
| Kontaktná osoba: |  |
| Tel.: |  |
| Email: |  |
| (ďalej len „**Kupujúci**“) |  |

**Článok 2**

**Predmet zmluvy, miesto a spôsob plnenia**

2.1 Zmluvné strany uzatvárajú túto Zmluvu v súlade s výsledkom prieskumu trhu realizovanom Kupujúcim ako verejným obstarávateľom podľa zákona č. 343/2015 Z.z. o verejnom obstarávaní a o zmene a doplnení niektorých zákonov (ďalej len „Zákon o verejnom obstarávaní“) postupom zadávania zákaziek s nízkou hodnotou podľa §117 Zákona o verejnom obstarávaní.

2.2 Ponuka Predávajúceho bola v rámci prieskumu trhu vyhodnotená ako úspešná, na základe čoho sa Zmluvné strany v slobodnej vôli a v súlade s platnými právnymi predpismi rozhodli uzatvoriť túto Zmluvu, ktorá upravuje práva a povinnosti Zmluvných strán pri dodaní predmetu zákazky: **„Dielenský nábytok pre Kreatívne centrum Trenčianskej univerzity Alexandra Dubčeka v Trenčíne“** Predávajúcim Kupujúcemu.

2.3 Predmetom tejto zmluvy je záväzok predávajúceho dodať kupujúcemu predmet zákazky: **„Dielenský nábytok pre Kreatívne centrum Trenčianskej univerzity Alexandra Dubčeka v Trenčíne“** podľa špecifikácie uvedenej v prílohe č. 1 tejto zmluvy (Cenová tabuľka z ponuky v rámci verejného obstarávania) a záväzok kupujúceho uhradiť zmluvnú cenu.

Predmet zmluvy súvisí s realizáciou schváleného projektu **Kreatívne centrum Trenčianskej univerzity A. Dubčeka pre stimuláciu potenciálu v kultúrnom a kreatívnom priemysle“** ITMS 2014 kód projektu **302031AFF2** (ďalej v zmluve „Projekt“), ktorý je spolufinancovaný z nenávratného finančného príspevku (ďalej v zmluve „NFP“) v rámci Európskeho fondu regionálneho rozvoja, prostredníctvom poskytovateľa Ministerstva kultúry Slovenskej republiky (ďalej v zmluve „MK SR“) zo zdrojov EU, štátneho rozpočtu SR a spoluúčasti kupujúceho.

* 1. Miesto plnenia/dodania je: Ku kyselke 469, 911 06 Trenčín
	2. Lehota dodania predmetu zmluvy je: do 3 mesiacov odo dňa účinnosti Zmluvy.
	3. Za Kupujúceho je oprávnený prevziať predmet zmluvy Ing. Tomáš Hanulík alebo ním písomne poverená osoba.
	4. Splnenie dodávky Kupujúci potvrdí na preberacom dokumente (dodacom liste), z ktorého bude zrejmý názov, množstvo zariadení, presné typové označenie a výrobca, miesto a deň odovzdania, prípadné zrejmé chyby zistené pri preberaní s uvedením termínu ich odstránenia a pod.

 V prípade, že Kupujúci odmietne prevziať dodávku tovaru z dôvodu, že táto svojimi špecifikáciami, kvalitou, druhom nezodpovedá dohodnutým podmienkam, je Predávajúci povinný na vlastné náklady dodaný tovar odviezť z priestorov kupujúceho a tomuto dodať nový tovar spĺňajúci požadované špecifikácie.

 O neprevzatí tovaru spíšu poverení zástupcovia zmluvných strán protokol, z ktorého bude zrejmý dôvod, pre ktorý kupujúci dodávku odmietol prevziať a náhradný termín plnenia.

* 1. Nebezpečenstvo škody prechádza z Predávajúceho na Kupujúceho momentom riadneho prevzatia dodávky, t.j. podpísaním dodacieho listu. Od dátumu prevzatia je povinný Kupujúci poistiť proti reálnym rizikám dodaný a prevzatý predmet zmluvy, resp. jeho časti na jeho plnú obstarávaciu hodnotu.

Do momentu podpísania dodacieho listu znáša nebezpečenstvo škody na predmete zmluvy, resp. jeho časti Predávajúci.

* 1. Kupujúci nadobúda vlastnícke právo k predmetu zmluvy podpisom dodacieho listu a prevzatím predmetu zmluvy resp. jeho časti, tzn. okamihom podpisu.

**Článok 3**

**Cena a platobné podmienky**

* 1. Zmluvné strany dohodli v súlade so zákonom NR SR č. 18/1996 Z.z. v znení neskorších predpisov pevnú cenu za predmet zmluvy v nasledovnej výške:

 zmluvná cena bez DPH €

 zmluvná cena s DPH €

* 1. Kúpnou cenou (vrátane jednotkovej ceny) sa rozumie konečná cena vrátane všetkých ciel a daňových poplatkov, nákladov súvisiacich s dopravou a dodaním Predmetu kúpy na miesto plnenia dohodnuté touto Zmluvou ako aj nákladov na odstraňovanie vád v záručnej lehote.
	2. Kupujúci bude uhrádzať kúpnu cenu za Predmet zmluvy naraz alebo po častiach, a to na základe jednej alebo viacerých čiastkových faktúr vystavených Predávajúcim.
	3. Predávajúci je oprávnený vystaviť faktúru až po potvrdení dodania príslušnej časti predmetu zmluvy zo strany Kupujúceho podpisom dodacieho listu a prevzatí tovaru podľa bodu 2.7 tejto Zmluvy.
	4. Faktúra Predávajúceho (daňový doklad) musí obsahovať nasledovné náležitosti:
* obchodné meno Predávajúceho, adresu jeho sídla, miesta podnikania, prípadne prevádzkarne, jeho identifikačné číslo pre daň z pridanej hodnoty,
* číslo bankového účtu Predávajúceho v tvare IBAN, SWIFT kód, názov banky
* názov Kupujúceho, adresu jeho sídla, miesta podnikania a jeho identifikačné číslo pre daň z pridanej hodnoty,
* poradové číslo faktúry,
* dátum dodania predmetu plnenia Kupujúcemu, ak tento dátum možno určiť a ak sa odlišuje od dátumu vyhotovenia faktúry,
* dátum vyhotovenia faktúry,
* množstvo a druh dodaného tovaru,
* základ dane z pridanej hodnoty (ďalej aj ako „DPH“), jednotkovú cenu bez DPH a zľavy a rabaty, ak nie sú obsiahnuté v jednotkovej cene,
* sadzbu DPH, údaj o oslobodení od DPH alebo v prípadoch, ak Predávajúci neuplatňuje na faktúre DPH z iných dôvodov, informáciu o osobe povinnej zaplatiť DPH, s uvedením príslušného ustanovenia právnych predpisov, ktoré to odôvodňujú,
* výšku DPH spolu v mene EUR,
* celkovú sumu požadovanú na platbu v mene EUR zaokrúhlenú na dve desatinné miesta,
* číslo a názov Zmluvy + názov a kód Projektu,
* číslo dodacieho listu,
* podpis povereného pracovníka Predávajúceho + pečiatka v prípade ak ju Predávajúci používa.
	1. Lehota splatnosti faktúry je do 60 dní odo dňa doručenia faktúry Kupujúcemu z dôvodu spôsobu financovania formou predfinancovania.
	2. Predmet zmluvy bude financovaný na 95 % z nenávratného finančného príspevku (ďalej v zmluve „NFP“) poskytnutého Kupujúcemu Ministerstvom kultúry Slovenskej republiky

**Článok 4**

**Záruka za kvalitu**

* 1. Záručná doba na Predmet zmluvy je 12 mesiacov odo dňa jeho prevzatia zo strany Kupujúceho, pokiaľ nie je uvedená dlhšia záruka v prílohe č. 1 – podrobnej špecifikácií. V takom prípade platí uvedená dlhšia dĺžka záruky.
	2. Práva zo zodpovednosti za vady, ktoré sa vyskytnú v záručnej dobe, musí Kupujúci uplatniť v záručnej dobe, inak zaniknú. Kupujúci je povinný vady tovaru bez zbytočného odkladu po ich zistení písomne oznámiť Predávajúcemu.
	3. Predávajúci sa zaväzuje prípadné reklamácie kupujúceho vybaviť bez zbytočného odkladu v zákonných lehotách, formou a spôsobom podľa špecifikácie uvedenej v prílohe č.1 tejto zmluvy, pokiaľ sa strany v individuálnom prípade písomne nedohodnú inak.
	4. Predávajúci nezodpovedá za vady spôsobené nesprávnym užívaním predmetu zmluvy. O správnom použití je Predávajúci povinný poučiť Kupujúceho pri preberaní premetu zmluvy resp. jeho časti, hlavne v prípade špecifických podmienok použitia.
	5. V prípade uplatňovania nárokov z vád Predmetu kúpy v rámci záručnej doby Kupujúcim sa primerane uplatnia príslušné ustanovenia zákona č. 513/1991 Zb. Obchodný zákonník a ostatných všeobecne záväzných právnych predpisov Slovenskej republiky.

**Článok 5**

**Zmluvné sankcie**

5.1 Podstatným porušením kúpnej zmluvy sa v zmysle § 345 Obchodného zákonníka rozumie :

1. omeškanie s plnením predmetu zmluvy zo strany Predávajúceho dlhšie ako 30 kalendárnych dní,
2. opakované nedodržanie špecifikácie a funkčnosti dodaného tovaru v súlade s cenovou ponukou, a to ani po upozornení a vrátení predmetu zmluvy resp. jeho časti z tohto dôvodu zo strany Predávajúceho,
3. omeškanie s úhradou faktúry Kupujúceho Predávajúcemu o viac ako 30 kalendárnych dní po termíne splatnosti.

V prípade podstatného porušenia zmluvy je jedna zo Zmluvných strán oprávnená od tejto zmluvy odstúpiť. Zmluva zaniká, doručením písomného odstúpenia od zmluvy predávajúcemu.

5.2 Za omeškanie Kupujúceho so zaplatením vystavených faktúru po lehote splatnosti viac ako 30 kalendárnych dní má Predávajúci nárok na zaplatenie úroku z omeškania vo výške 0,05 % z dlžnej sumy za každý začatý deň omeškania po tejto dobe.

5.3 Ukončením platnosti tejto Zmluvy zanikajú všetky práva a povinnosti Zmluvných strán vyplývajúce z tejto Zmluvy, okrem nárokov na úhradu už poskytnutého plnenia, spôsobenej škody, nárokov na dovtedy uplatnené zmluvné, resp. zákonné sankcie a úroky ako aj nárok Kupujúceho na bezplatné odstránenie zistených vád dodania, resp. záručných vád.

**Článok 6**

**Záverečné ustanovenia**

* 1. Ak to vyplýva zo zákona č. 315/2016 Z. z. o registri partnerov verejného sektora a o zmene a doplnení niektorých zákonov, musí byť Predávajúci zapísaný v registri partnerov verejného sektora.
	2. Pri plnení tejto zmluvy sa zmluvné strany riadia prednostne jej ustanoveniami. Vzájomné vzťahy zmluvných strán touto zmluvou neupravené sa riadia ustanoveniami Obchodného zákonníka ako aj ďalšími, na zmluvné záväzky sa vzťahujúcimi predpismi a normami. Zmluvné strany sa dohodli, že v prípade vzniku sporov zmluvných strán týkajúcich sa tejto Zmluvy a jej aplikácie, ak sa ich nepodarí urovnať iným spôsobom a jednou zo Zmluvných strán je zahraničný subjekt, je daná právomoc súdov Slovenskej republiky.
	3. Akékoľvek dohody, zmeny alebo doplnky k tejto kúpnej zmluve sú pre zmluvné strany záväzné len vtedy, ak sú vyhotovené písomne ako dodatok k nej obojstranne podpísaný oprávnenými zástupcami zmluvných strán.
	4. V prípade zmeny obchodného mena, názvu, sídla, právnej formy, štatutárnych orgánov a kontaktných osôb ako aj spôsobu ich konania za zmluvnú stranu, strana, ktorej sa niektorá z týchto zmien týka, oznámi druhej zmluvnej strane túto skutočnosť a to bez zbytočného odkladu.
	5. Zmluva nadobúda platnosť dňom jej podpisu obidvoma zmluvnými stranami a účinnosť deň nasledujúci po dni zverejnenia v Centrálnom registri zmlúv SR.
	6. Kupujúci má bez akýchkoľvek sankcií možnosť odstúpiť od zmluvy s Predávajúcim v prípade, kedy ešte nedošlo k plneniu predmetu zmluvy, nebola vystavená čiastková objednávka a výsledky administratívnej finančnej kontroly poskytovateľa NFP neumožňujú financovanie výdavkov vzniknutých z obstarávania tovarov alebo iných postupov.
	7. Kúpna zmluva je vyhotovená v 3-och rovnopisoch, z ktorých Kupujúci dostane dve vyhotovenia a Predávajúci jedno.
	8. Poskytovateľ je povinný strpieť výkon kontroly/auditu/overovania súvisiaceho s dodávaným tovarom, prácami a službami kedykoľvek počas platnosti a účinnosti Zmluvy o poskytnutí nenávratného finančného príspevku k príslušnému Projektu, a to oprávnenými osobami, ktorými sú najmä poskytovateľ nenávratného finančného príspevku a ním poverené osoby, Najvyšší kontrolný úrad SR, príslušná Správa finančnej kontroly, Certifikačný orgán a nimi poverené osoby, Orgán auditu, jeho spolupracujúce orgány a nimi poverené osoby, splnomocnení zástupcovia Európskej Komisie a Európskeho dvora audítorov, osoby prizvané orgánmi, ktoré sú uvedené ako oprávnené osoby v súlade s príslušnými právnymi predpismi SR a ES, a poskytnúť im všetku potrebnú súčinnosť.
	9. Neoddeliteľnou súčasťou Zmluvy sú prílohy.

V Trenčíne dňa: V .................. dňa:

za Kupujúceho za Predávajúceho

…………………………................... ..……………………............

 Doc. Ing. Jozef Habánik PhD. Za predávajúceho

 rektor